כ–80 שלטי חוצות במרכז תל אביב המקדמים את המופע של משה פרץ ואייל גולן שובשו הלילה. קבוצת אקטיביסטים ואקטיביסטיות שביקשה למחות על חלקו של גולן בפרשיית הקטינות, תלתה בועות טקסט לצד דמותו ובהן אמירות של גולן בפני חוקרי המשטרה לפני כמה שנים. כך למשל, בשלט אחד נכתב "תוך כדי שהיא ביצעה בי מין אוראלי הרגשתי משהו לא בסדר ולא בטוח בקשר לגיל שלה. משהו בהתלהבות שלה לא נראה לי". בציטוט אחר מצוטט גולן כאומר: "אחרי שלוש דקות עצרתי ושאלתי אותה שוב לגילה והיא אמרה לי שהיא שיקרה ושהיא בת 17.5–18".